**АИТВ-инфекциясының анадан балаға берілуінің алдын-алу**

АИТВ-инфекциясы адамның иммундық жүйесін зақымдайды, оның ағзаны әртүрлі аурулардан қорғау қабілетін әлсіретеді. Бұл вирус адам ағзасында өмір бойы сақталады. АИТВ-инфекциясының дамуының соңғы сатысы - жұқтырылған иммун тапшылығы синдромы (ЖИТС) болып табылады, ол иммундық жүйе әбден әлсіреп, адамда ауыр жұқпалы аурулардың пайда болуымен сипатталады.

АИТВ-инфекциясын жұқтыру қаупі - жасына, отбасылық жағдайына, өмір салтына және біліміне қарамастан, АИТВ статусы белгісіз серіктеспен жыныстық қатынасқа түскен немесе инъекциялық есірткі тұтынатын кез келген әйелде болуы мүмкін.

Әрбір әйелге жүктілік басталғанға дейін өзінің АИТВ-статусын білген жөн. Жүктілік кезінде әйелдерді АИТВ-инфекциясына тексерудің негізгі мақсаты - балаға осы вирусты жұқтырудың алдын алу. Жүктілік кезінде АИТВ-инфекциясына тексеру 2 рет жүргізіледі.

АИТВ-инфекциясына алғашқы тексеру жүктілік бойынша есепке тұрған кезде 10-12 аптасында жүргізілуі керек. Егер тексеру нәтижесі оң болса (қанда АИТВ-ға антиденелер анықталса), медицина қызметкерлері АИТВ-ның балаға берілу қаупін азайту үшін қажетті медициналық көмек көрсетеді.

Қайта тексеру жүктіліктің 28-30 аптасы аралығында жүргізіледі. Бұл тексеру де өте маңызды, өйткені алғашқы тексеруден кейін АИТВ-инфекциясының жұғуын жоққа шығаруға болмайды. Сонымен қатар, алғашқы тексеруде АИТВ жұқтырған әйелдің қанында антиденелер болмауы да мүмкін - антиденелердің пайда болу мерзімі АИТВ жұқтырған сәттен бастап екі аптадан үш айға дейін құбылуы мүмкін.

Жүкті әйелдерге кеңес беру мен АИТВ-инфекциясына тестілеу, балаларды АИТВ-инфекциясынан алдын ала сақтандыруға арналған маңызды рәсімдер болып табылады. Оның үстіне болашақ баланың әкесінің АИТВ статусын анықтау алдағы уақытта ана мен баланың денсаулығын сақтап қалуда маңызды роль атқарады, сондықтан қолданыстағы бұйрыққа сәйкес жүкті әйелмен қатар оның жыныстық серіктесін (күйеуін) де есепке алған кезде бір рет АИТВ-инфекциясына тексеріледі. 2024 жылдың 7 айында жүкті әйелдердің жыныстық серіктестерінің арасында АИТВ-инфекциясының 2 жағдайы анықталды.

2024 жылдың 7 айында Маңғыстау облысында "жүкті және бала туу жасындағы әйелдер тіркелімі" бойынша 10986 әйел тіркелген. Оның ішінде 10843 әйел АИТВ инфекциясына 109.1 кодымен тексерілуге жатады, код бойынша тексерілген: 109.1(жүкті әйелдің есепке тұрған кездегі тексерілуі)-10843 адам (100%), 109.4 (түсік кезінде тексерілуі)-139 адам және АИТВ инфекциясы диагнозы қойылған 4 әйел.

Жүкті әйелдердің және олардың жыныстық серіктестерін АИТВ-инфекциясына уақытылы тексеру және анықтау анадан балаға тік берілу жолының бірден-бір алдын алу шарасы болып табылады. Осыған қарамастан, бүгінгі күні жүкті әйелдердің жыныстық серіктестерінің толыққанды тексерілуі тиісті деңгейде емес. Әлі күнге дейін, кейбір жүкті әйелдердің жыныстық серіктестері (күйеулері) АИТВ-инфекциясына анализ тапсыруға қарсылық танытуда. Соның нәтижесінде, 2023 жылы Маңғыстау облысында есепке алынған жүкті әйелдің жыныстық серіктесі уақытылы тексерілмеу себебінен, жыныстық серіктестен анаға, анадан балаға берілу жолы анықталды.

АИТВ-инфекциясын жұқтырған әйел дені сау бала туа алады деп айту артық айтқандық емес: ол неғұрлым ерте тексерілсе, АИТВ инфекциясы анықталған жағдайда балаға медициналық көмек соғұрлым тезірек көрсетіледі.

АИТВ-инфекциясын жұқтырған әйелдің емшек сүтінің құрамында болады. Егер құрамында вирус бар сүт баланың аузына немесе асқазанына түссе, баланың АИТВ-инфекциясын жұқтыруы ықтимал. Баланы жасанды қоспалармен тамақтандыру қажет. Баланы вирусты жұқтырған әйелдің емшек сүтімен тамақтандыруға қатаң тыйым салынады.

Әрбір ата-ана үшін болашақ сәбилерінің денсаулығы маңызды болуы тиіс. Ең маңыздысы – жүктілік кезінде үнемі бақылану және дәрігердің барлық тағайындауларын орындау қажет!

АИТВ-инфекциясына тексерілу ақысыз. АИТВ-инфекциясы бойынша сұрақтарыңыз болса, АИТВ-инфекциясының алдын алу орталығының 50-40-49, 50-05-25 сенім телефондарына хабарласып, мағлұмат алуларыңызға болады.

АИТВ-инфекциясының алдын алу орталығының жұмыс уақыты дүйсенбі- жұма күндері, сағат 830 - 1642 аралығы, түскі үзіліс 1300 -14 00 .

Дені сау ұрпақ- еліміздің болашағы! Сондықтан қоғам болып, осы маңызды мәселеге жұмыла жауапкершілікпен қарауымыз қажет.

**Дәрігер эпидемиолог Букенбаева М.И.**